**Månedsnytt Desember**

****

Det lukter jul i barnehagen, lys tennes, og det lages hemmelige gaver og det bakes.

De siste dagene har vært kalde og det har vært frost ute, det skaper stemning.

**Fravær og sykdom**

Det har i det siste vært en del fravær blant personalet. Vi har veldig få/ingen vikarer tilgjengelige. Vikarbyråene har ikke tatt imot bestillinger engang pga de er tomme før uken har begynt. Vi prøver å gjøre vårt beste for å få dagene til å gå opp, at det er yttervakter (tidlig og seinvakt). De ansatte jobber overtid, og vi hjelper hverandre på tvers av avdelingene/huset. Ytterste konsekvens blir stengte /delvis stengte avdelinger. Dere vil da få sms.

For å unngå smitte så ber vi dere om å ikke sende syke barn i barnehagen. Dette ble lagt ut på hjemmesiden vår av Stavanger kommune tirsdag 6/12:

**Folkehelseinstituttet (FHI) venter en influensaepidemi denne vinteren. Trolig er det virus som ikke har vært i omløp på flere år, og som vi har lite beskyttelse mot, som vender tilbake.  Befolkningen har lavere immunitet enn normalt, fordi det har vært lite influensa under covid-19-pandemien. FHI ser det også som sannsynlig at vi kan få både en influensaepidemi og en ny koronabølge samtidig.**

**– Rådene fra Folkehelseinstituttet er at vi skal leve som normalt og ikke bekymre oss, men at vi skal ha gode vaner som forebygger smitte, sier Sissel Kleppa fra smittevernkontoret**

**For barn er det ingen særlige restriksjoner, men vi har følgende råd om gode vaner som forhindrer smitte:**

**1. Barn med**[**nyoppståtte luftveissymptomer**](https://www.fhi.no/sv/smittsomme-sykdommer/corona/nye-luftveissymptomer/)**, bør være hjemme hvis de er syke**.

**2. Restsymptomer som rennende nese, snørr, heshet og noe hoste er greit å ta med i barnehagen og på skolen.**

**3. For å minske risikoen for å smitte andre bør alle ha**[**god hånd- og hostehygiene.**](https://www.fhi.no/nettpub/coronavirus/befolkningen/hygiene-hostevaner/) **Vanligvis avgjør barnets allmenntilstand om det bør være hjemme fra barnehagen i en periode, men for enkelte sykdommer kan det være nødvendig å bli hjemme utover dette for å hindre spredning av smitte til andre**

[Når må barn være hjemme fra barnehagen? - FHI](https://www.fhi.no/sv/barnehage/nar-ma-barnet-vare-hjemme-fra-barne/)

**Juleaktiviteter**

Tirsdag 13/12: Lucia markering i barnehagen.

Onsdag 21/12: Superklubben på konsert

Torsdag 22/12: Nissefest i barnehagen

Adventsamling har vi hver mandag – fellessamling. Her tenner vi lys og synger julesanger.

**Julen/romjulen:**

23.desember: Fløyvis

27.desember: Sammen hele huset

28.desember: Sammen hele huset

29.desember: Fløyvis

30.desember: Fløyvis

**Planleggingsdag** Minner om at mandag 2.januar er barnehagen stengt, da er det planleggingsdag.

**Foreldreundersøkelsen 2022**

Undersøkelsen varer fra 1.november – 20.desember. Den har blitt sendt ut på mail/sms. Håper alle tar seg tid til å svare på denne. Det kommer purringer etter hvert

*Ønsker dere en flott Førjulstid og en riktig GOD JUL*

 **Trude**